tartuNLP/wikipedia-smugri-20251201 huggingface dataset:
Vespuoli

Vespuoli on Jyväskylän 89. kaupunginosa, joka sijaitsee vuonna 2009 lakkautetun Korpilahden kunnan Päijänteen itäpuolisella alueella eli "vesipuolella". Kaupunginosan alueella on kaksi pienaluetta: Putkilahti ja Oittila. Alue rajoittuu pohjoisessa Toivakkaan, idässä Leivonmäkeen (vuodesta 2008 osa Joutsaa) ja etelässä Luhankaan.
Vuoden 2021 lopussa alueella oli 448 asukasta.
Kärkistensalmen silta yhdistää Vespuolen Päijänteen länsipuoliseen Korpilahteen eli "maapuoleen".
Kylät.
Alueen maakirjakyliä oli Putkilahti, Oittila, Veijo, Raidanlahti, Pajulahti, pääosin Jämsän puolella oleva Ruotsula sekä Toivakkaan ja Leivonmäelle ylettyvä Rutalahti.
Historia.
Aluetta asutettiin 1500-luvulla, jolloin Korpilahti kuului Jämsän pitäjään. Putkilahden ensimmäinen asukas oli vuotten 1539-1543 välisenä aikana Hahkalan kylän takamaille asettunut Mikko Niilonpoika, joka perusti Putkilahden talon eli myöhemmän Peuhan talon. Oittilan ensimmäinen asukas oli vuonna 1561 Sääksmäen erämaille asettunut savolainen Erkki Oittinen.
Vuonna 1691 Korpilahdesta tuli Jämsän alainen kappeliseurakunta. Vespuolen Mutasen kylän rukoushuonekunta perustettiin vuonna 1701.
Korpilahti erotettiin Jämsästä vuonna 1861. Hallinnollisesti Vespuoli kuului Mikkelin lääniin, kunnes se vuonna 1870 siirrettiin Hämeen lääniin, johon Korpilahden maapuoli jo kuului. Päijänteen erottaman Vespuolen yhteydet kirkonkylään olivat kuitenkin heikot, jonka takia vuonna 1889 raidanlahtelainen Mikko Ilmola ehdotti Vespuolen erottamista muusta Korpilahdesta. Alue olisi siirretty takaisin Mikkelin lääniin. Suunnitelmaa harkittiin vielä vuosina 1891 ja 1921, jonka jälkeen suunnitelma hylättiin.
Vuonna 1901 senaatti teki päätöksen Toivakan seurakunnan perustamisesta. Uuden seurakunnan osaksi määrättiin Mutasen kappelista katsottuna kaukaiset Haukanmaan ja Vihijärven kylät sekä eräät Rutalahden kylän talot. Vuonna 1922 myös Nisula siirrettiin Toivakkaan. Myöhemmin vuonna 1936 varsinainen Rutalahti siirrettiin Leivonmäkeen.
Vespuolesta tuli osa Jyväskylää vuonna 2009 Korpilahden kunnan lakkauttamisen jälkeen.
Tähtiniemi

Tähtiniemi on Jyväskylän 85. kaupunginosa entisen Korpilahden kunnan alueella. Se on osa Korpilahden kirkonkylää ja sijaitsee Kirkonmäen kaupunginosan eteläpuolella.
Kaupunginosan asutus keskittyy sen itäosaan, Tähtirinteen asuinalueelle. Alkio-opisto ja Humanistisen ammattikorkeakoulun Jyväskylän kampus toimivat Tähtiniemen alueella.
Korpiaho-Heinosniemi

Korpiaho-Heinosniemi on Jyväskylän 86. kaupunginosa. Se on harvaan asuttua aluetta, pääosin metsä- ja vesistövaltaista mökkialuetta. Ympäröi kirkonkylää joka suunnasta.
Heinosniemi on Päijänteen iso niemi Korpilahden kirkonkylän itäpuolella, joka sijaitsee Ristinselän syleilyssä ja Kärkisten sillan tuntumassa. Vanhimmat alueen talot on kirjattu 1500-luvun asiakirjoihin. Heinosniemen korkein kohta on Heinoskorkee, joka kohoaa 228 metriin merenpinnan yläpuolelle. Alueella sijaitsee myös Kovalan talo, jossa Akseli Gallen-Kallela piirsi lukuisia taulujaan.
Hirvimäki-Puolakka

Hirvimäki-Puolakka on Jyväskylän 88. kaupunginosa entisen Korpilahden kunnan alueella.
Ryan Burnett

Ryan Burnett (s. 21. toukokuuta 1992) on englantilainen kääpiösarjan nyrkkeilijä ja hallitseva WBA- ja IBF-liiton maailmanmestari painoluokassaan. 
Amatööriura.
Burnett syntyi kolmilapsisen perheen keskimmäisenä lapsena. Burnett kiinnostui nyrkkeilystä jo nelivuotiaana. Amatööriurallaan Burnett otteli 98 ottelua joista hävisi neljä.
Burnett osallistui myös useisiin amatöörinyrkkeilykilpailuihin. Vuonna 2010 hän voitti hopeaa 48-kiloisten sarjassa Azerbaidžanissa järjestetyissä nuorten nyrkkeilyn maailmanmestaruuskilpailuissa.
Ammattinyrkkeilyura.
Burnett aloitti ammattinyrkkeilyuran vuonna 2013. Vuonna 2017 Burnett kohosi IBF-liiton hallitsevaksi maailmanmestariksi voittamalla Lee Haskinsin kaikin tuomariäänin kaksitoistaeräisen ottelun päätteeksi. Samana vuonna Burnett kohosi myös WBA liiton hallitsevaksi maailmanmestariksi voittamalla Zhanat Zhakiyanovin kaikin tuomariäänin kaksitoistaeräisen ottelun päätteeksi.
Wang Zheng (moukarinheittäjä)

 
Wang Zheng (, s. 14. joulukuuta 1987 Xi’an) on kiinalainen moukarinheiton olympia- ja MM-mitalisti.
Wang voitti alle 20-vuotiaiden Aasian-mestaruuden 2006 tuloksella 60,16. Saman vuoden alle 20-vuotiaiden MM-kilpailuissa hän sijoittui yhdeksänneksi. Pekingin olympialaisissa 2008 hän karsiutui loppukilpailusta. Hän voitti Itä-Aasian kisoissa 2009 kultaa tuloksella 67,06.
Wang saavutti Aasian kisoissa 2010 Kantonissa hopeaa tuloksella 68,17. Hän voitti Aasian-mestaruuden Punessa 2013 tuloksella 72,78. Moskovan MM-kilpailuissa 2013 hän sijoittui alun perin neljänneksi silloisella ennätyksellään 74,90, mutta nousi myöhemmin pronssimitalistiksi Tatjana Lysenkon dopinghylkäyksen takia.
Wang heitti voimassa olevan Aasian ennätyksen 77,68 Chengdussa 29. maaliskuuta 2014. Tulos on edelleen joulukuussa 2019 kaikkien aikojen maailmantilastossa kuudentena. Incheonin Aasian kisoissa 2014 hän saavutti hopeaa tuloksella 74,16. Hän sijoittui viidenneksi Pekingin MM-kilpailuissa 2015. Rio de Janeiron olympialaisissa 2016 hän jäi loppukilpailussa ilman tulosta.
Wang saavutti hopeaa Lontoon MM-kilpailuissa 2017 viimeisen kierroksen heitollaan 75,98. Hän sai hopeaa Aasian kisoissa 2018 tuloksella 70,86. Hän voitti Aasian-mestaruuden Dohassa 2019 tuloksella 75,66. Dohan MM-kisoissa 2019 hän saavutti pronssia tuloksella 74,76. Vuodelle 2021 siirretyissä Tokion olympialaisissa hän saavutti hopeaa tuloksella 77,03.
Wang on voittanut Kiinan-mestaruuden 2014, 2016, 2019 ja 2021.
Kiviyrtit

Kiviyrtit ("Woodsia") on kiviyrttikasvien (Woodsiaceae) heimoon kuuluva saniaissuku. Se on sijoitettu joskus myös alvejuurikasvien (Dryopteridaceae) heimoon sekä aiemmin laajempaan kallioimarrekasvien (Polypodiaceae) heimoon. Sukuun kuuluu noin 40 lajia sekä muutamia lajiristeymiä. Niiden lisäksi sukuun on kuvattu noin 40 muutakin lajia, mutta näiden taksonominen asema on toistaiseksi epäselvä.
Kiviyrtit ovat pieniä tai pienehköjä saniaisia, joilla on lyhyt, pysty ja suomuinen juurakko. Lehtiruoti on lyhyt ja sen tyvellä on solmukohta. Lehtilapa on suikea ja kertaalleen tai kahteen kertaan parilehdykkäinen. Lehdykät ovat myös suikeita, tai kolmiomaisia, ja niissä on vaaleita suomuja tai suomumaisia karvoja. Joillakin lajeilla lehdykät voivat olla myös kaljuja. Itiöpesäkkeet ovat pyöreitä.
Suvun lajeista Suomessa kasvaa kolmea lajia, karvakiviyrttiä ("Woodsia ilvensis"), kaljukiviyrttiä ("Woodsia glabella") ja tunturikiviyrttiä ("Woodsia alpina"), sekä kalliokiviyrtin ja tunturikiviyrtin risteymää. Näistä karvakiviyrtti on selvästi yleisin.
Kiviyrttien ("Woodsia") suvun tieteellinen nimi viittaa 1776–1864 eläneeseen englantilaiseen kasvitieteilijään Joseph Woodsiin.
Malwina Kopron

Malwina Kopron (s. 16. marraskuuta 1994 Puławy, Lublinin voivodikunta, Puola) on puolalainen moukarinheiton MM-mitalisti.
Kopron saavutti hopeaa alle 18-vuotiaiden MM-kilpailuissa Lillessä 2011 tuloksella 57,03. Hän jäi Barcelonan alle 20-vuotiaiden MM-kilpailujen 2012 karsinnassa ilman tulosta. Hän sijoittui saman ikäluokan EM-kilpailuissa Rietissä 2013 neljänneksi tuloksella 63,13. Hän saavutti pronssia Tallinnan alle 23-vuotiaiden EM-kilpailuissa 2015 tuloksella 68,57. Saman vuoden Pekingin MM-kilpailuissa hän karsiutui loppukilpailusta.
Kopron sijoittui Amsterdamin EM-kilpailuissa 2016 kuudenneksi. Rio de Janeiron olympialaisissa hän karsiutui loppukilpailusta. Hän saavutti Lontoon MM-kilpailuissa 2017 pronssia avauskierroksen heitollaan 74,76. Hän voitti samana vuonna kultaa Taipein universiadeissa ennätystuloksellaan 76,85. Berliinin EM-kilpailuissa 2018 hän sijoittui neljänneksi. Seuraavana vuonna hän sai hopeaa Napolin universiadeissa ja karsiutui loppukilpailusta Dohan MM-kilpailuissa. Vuodelle 2021 siirretyissä Tokion olympialaisissa hän saavutti pronssia tuloksella 75,49. Hän karsiutui vuonna 2022 loppukilpailusta sekä Eugenen MM-kilpailuiss että Münchenin EM-kilpailuissa.
Luettelo suomalaisista olympiamitalisteista

Tämä on luettelo suomalaisista olympiamitalisteista. Ensiksi on mainittu voitetut mitalit urheilumuodoittain, ja sen jälkeen urheilijoiden järjestys, joka on ensiksi kulta-, sitten hopea- ja lopuksi pronssimitalien mukaan. M tarkoittaa miehiä ja N naisia.
Kesäolympialaiset.
Ei mitaleita: Pariisi 2024
Urheilijoiden mitalitaulukko.
Taidekilpailujen sekä epävirallisten vuoden 1906 välikisojen mitalisteja ei ole tässä taulukossa mukana.
Mannisenmäki

Mannisenmäki on Jyväskylän 42. kaupunginosa ja osa Palokka-Puuppolan suuraluetta. Alueella sijaitsee Palokankeskus, Prisma ja Palokan Kotikeskus. Mannisenmäki mielletään usein osaksi Palokkaa, joka laajemman (virallisesta aluejaosta poikkeavan) käsityksen mukaan sisältää alueet Palokkajärven ja Alvajärven rannoilla nelostien molemmin puolin. 
Kaupunginosan asuinrakennuskanta koostuu lähinnä omakotitaloista. Asutus keskittyy kahdelle alueelle: Pappilanjoen länsipuoliseen Jokelan alueeseen sekä Tuomiojärven pohjoisrannalla, Haukkalan pohjoispuolella olevaan Savulahteen, jossa sijaitsee Savulahden päiväkotikoulu. Nimestään huolimatta Mannisenmäeksi kutsuttu asuinalue kuuluu Mannilaan eikä Mannisenmäen kaupunginosaan. 
Suurin osa Mannisenmäestä kuului vuoteen 2008 saakka Jyväskylän maalaiskuntaan, paitsi kuntaliitoksen jälkeen rakennettu pieni alue.
Saarenmaa (Jyväskylä)

Saarenmaa on Jyväskylän 53. kaupunginosa sekä yksi kaupungin tilastoalueista. Saarenmaa on maalaismaista aluetta, jota toisinaan pidetään omana kylänään, mutta se ei ole muodostanut virallista rekisterikylää.
Kaupunginosajaottelussa Saarenmaahan kuuluu vain Ylä-Tuomiojärven ja Kaitajärven välinen Reijunperä sekä muita ympäröiviä alueita. Tilastoalue on kaupunginosaa suurempi alue, johon kuuluu varsinaisen Saarenmaan ja Reijunperän lisäksi myös Vertaala. Vuoden 2010 joulukuun tilastojen mukaan tilastoalueella oli 731 asukasta, joista 250 eli Saarenmaan läntisellä pienalueella, 267 Saarenmaan itäisellä ja 214 Vertaalan pienalueella. Tilastoalueella oli tuolloin myös 121 loma-asuntoa.
Historiaa.
Saarenmaan asutus on muodostunut Vesangan, Palokan ja Korttajärven eli Puuppolan maakirjakylien raja-alueelle. Saarenmaan talo on sijainnut Vesangan alueella, se perustettiin vuonna 1837 Kemilän talosta erottamalla.
Ennen vuoden 2009 kuntaliitosta Saarenmaa kuului Jyväskylän maalaiskuntaan.
Vuonna 1921 perustettu Saarenmaan koulu lakkautettiin vuonna 2020 sisäilmaongelmien takia. Alueen oppilaat siirrettiin Savulahden päiväkotikouluun. Koulussa oli oppilaita 1.–4. vuosiluokilta Saarenmaan, Vertaalan, Lintukankaan ja Puuppolan alueilta. Viides- ja kuudesluokalaiset oli siirretty jo 1980-luvulla Keski-Palokan kouluun.
Rippalanmäki

Rippalanmäki on Jyväskylän 43. kaupunginosa laajemman Palokan länsiosassa. Kaupunginosan asutus on pääosin kaavoittamatonta tienvarsiasutusta, mutta siihen kuuluu myös Elovainio sekä Savulahden pohjoisosa (eteläosa kuuluu Mannisenmäkeen), jotka ovat asemakaavoitettuja alueita.
Luonto ja ympäristö.
Rippalanmäen alueella sijaitsevia järviä ja lampia ovat Myllyjärvi, Lummelampi, Majajärvi ja Riihilampi sekä pohjoisempana Mustalampi ja Ruokolampi. Myllyjärvi laskee Syväojaa pitkin Tuomiojärveen, ja puro toimii Rippalanmäen ja Kortepohjan kaupunginosien rajana.
Ruokosenmäen metsissä esiintyy kahta Keski-Suomessa uhanalaista kasvilajia, varsinaisen Rippalanmäen lähellä karjalanruusua ja Elovainion lähellä korpisorsimoa.
Palvelut.
Savulahden asuinalueella toimii vuonna 2019 avattu Savulahden päiväkotikoulu, joka kattaa vuosiluokat 1–4. Ennen koulun perustamista Rippalanmäen lähin peruskoulu oli Keski-Palokan koulu.
Haukkamäki

Haukkamäki on Jyväskylän 44. kaupunginosa laajemman Palokan pohjoisosassa. Kaupunginosa on pääosin asuinaluetta ja koostuu Haukkamäen, Korppumäen ja Nuutin asuinalueista, tosin Nuutin länsiosa on teollisuusaluetta. Kaupunginosan itäosassa nelostien lähellä on kaupallista toimintaa. Myös Keski-Palokan koulu sijaitsee Haukkamäen kaupunginosan alueella.
Heikkilä (Jyväskylä)

Heikkilä on Jyväskylän 46. kaupunginosa Palokan pohjoisosassa Alvajärven kaakkoisrannalla. Se koostuu Heikkilän, Ollilan ja Piilolan asuinalueista. Heikkilän päätie on Matinmäentie, joka kulkee Pappilanrinteen ja Matinmäen välillä.
Pappilanvuori

Pappilanvuori on Palokan itäosassa sijaitseva asuinalue
ja Jyväskylän 47. kaupunginosa. Siellä on sekä omakoti-, rivi-, että kerrostaloasutusta.
Pappilanvuorentielle, Pappilanrinteelle, Visalantielle sekä Visalankujalle rakennettiin 1970-luvulla ajalle ominaiseen lähiömäiseen tapaan 22 elementtikerrostaloa.
Viralliseen kaupunginosaan kuuluu suurin piirtein itäisen Palokan koko Ritopohjantien koillispuolella oleva osa. Itse Pappilanvuoren asuinalueen lisäksi kaupunginosaan kuuluu myös Heinämäki ja Ritopohja.
Pappilanvuoresta lähtee lenkkipolut Touruvuoreen, jossa sijaitsee myös Touruvuoren luontopolku.
Pappilanvuoressa sijaitsee esimerkiksi Palokan S-market sekä terveysasema sekä Pappilanvuoren päiväkoti.
Hiekkapohja

Hiekkapohja on Jyväskylän 49. kaupunginosa ja maalaismainen kulmakunta kaupungin koillisosassa. Alueen asutus on keskittynyt Palokan ja Jylhänperän välisen Hiekkapohjantien varrelle. Vuoteen 2009 asti Hiekkapohja kuului Jyväskylän maalaiskuntaan.
Virallinen kaupunginosa rajoittuu pohjoisessa Jylhänperään, idässä Laukaan Leppäveteen, kaakossa Tyyppälään, etelässä ja lounaassa Pappilanvuoreen ja Heikkilään sekä lännessä Matinmäkeen. Hiekkapohjan asutus sijaitsee pääosin Puuppolan (Korttajärven) rekisterikylän takamailla.
Hiekkapohjalla on oma kyläyhdistys. Vuoteen 1964 asti Hiekkapohjassa oli myös kansakoulu.
Matinmäki (Jyväskylä)

Matinmäki on Jyväskylän 50. kaupunginosa Puuppolan ja valtatien 4 itäpuolella sekä Palokan pohjoispuolella. Kaupunginosaan kuuluu Matinmäen asuinalueen lisäksi myös Perä-Palokka sekä ympäröivää maaseutua. Matinmäen asuinalue on osittain asemakaavoitettu, kaava otettiin käyttöön vuoden 2012 alkupuolella.
Lehesjärvi-Vähäjärvi kuuluu kaupunginosaan kokonaan. Myös osa Alvajärvestä on kaupunginosan alueella.
Semanttisen laskennan tutkimusryhmä

Semanttisen laskennan tutkimusryhmä (, lyhenne SeCo) on vuonna 2002 Helsingin yliopistossa perustettu tutkimusryhmä. Nykyisin tutkimusryhmä on osa Aalto-yliopiston tietotekniikan laitosta. Ryhmän tutkimus keskittyy semanttisiin teknologioihin, kuten Semanttinen Web, linkitetty avoin data, ja älykkäät web-palvelut, joiden sovellusalueita ovat olleet esimerkiksi kulttuuriperintö, digitaaliset ihmistieteet, terveys, laki, biologia, hallinto, markkinointi ja oppiminen.
Tutkimusryhmä on tieteellisten julkaisujen lisäksi kehittänyt erilaisia prototyyppisovelluksia yhteistyössä yritysten, yliopistojen sekä julkisten ja muiden organisaatioiden kanssa. Näiden sovellusten tarkoitus on tuoda esiin semanttisten teknologioiden tuomat mahdollisuudet. Tällaisia sovelluksia ovat mm. Sotasampo ja Semanttinen Finlex. Näiden palveluiden lisäksi tutkimusryhmä on julkaissut myös erilaisia ontologioita, ontologioiden ja datan hallinnointiin liittyviä tukipalveluita (SAHA, ONKI ym.), tekstin ja ontologioiden väliseen linkitykseen sekä dokumenttien annotointiin tarkoitettuja palveluita sekä työkaluja (ARPA).
Mia Khalifa

Mia Khalifa (), tunnettu myös nimellä Mia Callista (s. 10. helmikuuta 1993 Beirut, Libanon) on libanolilaissyntyinen, entinen webkamera-malli ja pornonäyttelijä. Hän aloitti uransa lokakuussa 2014 ja hänestä tuli Pornhubin katsotuin esiintyjä kahdessa kuukaudessa. Hänen uravalintansa herätti erimielisyyksiä Lähi-idässä, varsinkin videon osalta, jossa hän suoritti seksuaalisia tekoja hijabissa. 
Nuoruus.
Mia Khalifa syntyi 10. helmikuuta 1993 Beirutissa, Libanonissa. Hänen perheensä muutti Yhdysvaltoihin vuonna 2000, kun hän oli seitsemänvuotias. Khalifan ollessa teini, perhe asui Montgomeryn piirikunnassa Marylandissa. Hän valmistui kandidaatiksi University of Texas, El Pasosta, jossa hänen pääaineenaan oli historia.
Yksityiselämä.
Khalifa meni naimisiin amerikkalaisen miehen kanssa täytettyään 18 vuotta helmikuussa 2011. Khalifa ja hänen lapsuuden perheensä ovat roomalaiskatolisia, mutta he eivät harjoita uskoa aktiivisesti. Hänen välinsä perheeseen eivät ole hyvät, koska hän ryhtyi työskentelemään pornotähtenä. 
Hän on saanut myös libanonilaisilta miehiltä tappouhkauksia, koska hän on luultavasti ensimmäinen libanonilainen nainen, joka on työskennellyt pornoteollisuudessa. Myös hänen tatuointinsa ovat herättäneet närää. Khalifa myös provosoi tarkoituksella esimerkiksi pukeutumalla seksikohtauksissa hijabiin väittäen niiden olevan satiirisia.
Ura.
Khalifa aloitti pornouransa lokakuussa 2014. Hän oli töissä Whataburger-pikaruokaketjun ravintolassa, ja eräs asiakas kysyi hänen halukkuudestaan tehdä pornoa, jolloin Khalifa hyväksyi tarjouksen. Saman vuoden joulukuussa hänestä tuli Pornhubin suosituin tähti. 
Khalifa tekee nykyisin töitä urheilutoimittajana entisen NBA-tähden Gilbert Arenasin YouTube-kanavalla, jossa hän juontaa "Out of Bounds" -nimistä ohjelmaa.
Khalifa kertoi uransa lopettamisen syyksi terroristijärjestö Isisiltä saadut tappouhkaukset. Kilpapyöräilijä Lance Armstrongin podcast-ohjelmassa hän totesi pornouran olleen suuri virhe. Uran aloittamisen syyksi hän kertoi halun kapinoida ja olla vapaa.
Löfman

Löfman on muun muassa seuraavien henkilöiden sukunimi:
Lil Suzy

Lil Suzy (oik. Suzanne Casale Melone, s. 1. maaliskuuta 1979) on yhdysvaltalainen pop-laulaja.
Hänet tunnetaan hittikappaleistaan ”Take Me in Your Arms”, ”Promise Me” sekä ”Can’t Get You Out of My Mind”. Lil Suzy oli merkittävä freestyle-musiikkia tuottava laulaja-lauluntekijä 1990-luvun alussa.
Verovirasto

Verovirasto (, aiemmin "Valtion verovirasto" ja "Veroviranomainen") on Ruotsissa valtion verohallinnosta vastaava viranomainen. Sen toimialaan kuuluu muun muassa yksityishenkilöiden, yksityisten elinkeinon harjoittajien ja muiden yritysten verotus, arvonlisäverotus ja työnantajamaksujen kerääminen. Virastolla on oikeus kaikkien tulotietojen saamiseen ja keräämiseen sekä velvollisuus ilmoittaa verorikoksista ja verorikosepäilyistä. Veroasioiden lisäksi virasto vastaa myös väestökirjanpidosta, siihen liittyen nimenvaihdoksista sekä myöntää virallisia henkilökortteja.
Veroviraston logon on suunnitellut muotoilija Lars Laurentii, ja se kuvastaa rahavirtaa. Vastaava logo on ollut myös Valtion veroviraston ja muiden veroviranomaisten käytössä.
Toiminta.
Verovirastolla on noin 10 600 työntekijää.
Verotoimistoja löytyy kaikkialta Ruotsista, mutta niiden palveluvalikoima vaihtelee konttoreittain. Toiminta on jaettu yksiköihin, joita ovat vero-osasto, suuryritysosasto, kuluttaja- ja kiinteistöosasto, asiakaspalveluosasto, viestintäosasto, IT-osasto, HR-osastoja hallinto-osasto.. Veroviraston pääkonttori sijaitsee Solnassa.
Palvelut.
Verovirasto tiedottaa verovelvollisia vuosittaisesta verojen maksusta. Viraston verkkosivuilla voi sähköisesti ilmoittaa tulojen muutoksista tai muista muuttuneista tiedoista. Vahvasta verkkopainotuksesta huolimatta palvelua tarjotaan myös puhelimitse, kirjeitse, verotoimistoissa ja sähköpostitse. Veroviraston pääasialliset asiointikielet ovat ruotsi ja englanti, mutta kansallisiin vähemmistöihin kuuluvilla, kuten ruotsinsuomalaisilla, on oikeus kotikunnasta riippumatta asioida Veroviraston kanssa omalla äidinkielellään.
Henkilökortti.
Verovirasto on myöntänyt 1. kesäkuuta 2009 lähtien henkilökortteja asukkaille, jotka on merkitty Ruotsin väestörekisteriin, joilla on ruotsalainen henkilötunnus sekä kykenevät todistamaan henkilöllisyytensä. Henkilökortilla on ruotsalainen SIS-merkintä, joka tekee siitä kauttaaltaan pätevän henkilötodistuksen Ruotsissa. Verovirasto alkoi valmistaa henkilökortteja, kun sekä Posten että Svensk kassaservice lopettivat henkilökorttien valmistuksen, ja ainoaksi henkilötodistukseksi jäi kansalaisuuden vaativa kansallinen henkilökortti ja pankkien omat henkilökortit, jotka monesti vaativat pitkän asiakkuuden.
Kortti mahdollistaa sähköisen tunnistautumisen.
Enonjärvi

Enonjärvi voi tarkoittaa seuraavia:
Michu Meszaros

Michu Meszaros (1. lokakuuta 1939 Budapest – 13. kesäkuuta 2016) oli unkarilaissyntyinen yhdysvaltalainen näyttelijä. Hänessä oli erikoista se, sillä hän oli 84 senttimetriä pitkä. Hän aloitti uransa sirkuksessa. Yhdysvalloissa hän näytteli muun muassa televisiosarjassa "Alf".
Meszaros kuoli 76-vuotiaana 13. kesäkuuta 2016.
George Sassoon

George Sassoon (30. lokakuuta 1936 – 8. maaliskuuta 2006) tuli tunnetuksi esittämästään väitteestä, että Mooseksella oli käytössään ydinkäyttöinen kone, joka tuotti mannaa erämaavaelluksella.
Elämä.
George Sassoon oli runoilija Siegfried Sassoonin ainoa lapsi. Hänen vanhempansa erosivat vuonna 1947 ja George vietti paljon aikaa äitinsä luona Mullin saarella Skotlannissa. Sassoon kokeili eri ammatteja mutta lähinnä hallitsi isänsä kirjallista ja muuta jäämistöä. Sassoon kuoli 69-vuotiaana syöpään. Hänet on haudattu Mullin saarelle.
Tuotanto.
George Sassoon julkaisi kolme kirjaa. Hänen rajatietopiireissä huomiota saanut teoksensa, yhdessä Rodney Dalen kanssa kirjoitettu "The Manna Machine" sisälsi väitteen, että Mooses säilytti liiton arkissa ydinreaktoria, joka käytti mannakonetta, joka tuotti ravintoa levästä. Kone puhdistettiin kerran viikossa, mistä sai alkunsa sapatin vietto. Sassoon ja Dale väittivät, että tämä tieto on kätketty juutalaisiin teksteihin, kuten 1200-luvun kirjoituskokoelmaan Zohariin, josta he julkaisivat oman käännöksensä.
Safa Hovinen

Safa Hovinen (s. 1987 Oulu) on suomalainen graafinen suunnittelija ja muotoilutoimisto Merkityksen toimitusjohtaja.
Hovinen valmistui taiteen maisteriksi Aalto-yliopiston taiteiden ja suunnittelun korkeakoulusta. Hän on suunnitellut muun muassa yritysilmeitä, logoja, kirjasintyyppejä ja kirjoja.
Hovisen töihin lukeutuva Mira Kallio-Tavinin ja Jouko Pullisen toimittama teos "Conversations on Finnish Art Education" palkittiin Vuoden 2015 kauneimmat kirjat -kilpailussa. Myös hänen suunnittelemiaan logoja on palkittu.
Jonas Peusa

Jonas Peusa (22. marraskuuta 1867 – 29. kesäkuuta 1932) oli suomalainen Karjalankannaksen Koivistolta kotoisin ollut liikemies ja kauppaneuvos.
Peusan isä kauppias Aleksander Peusa myi Pietarissa Suomesta tuotuja elintarvikkeita, kuten voita, palvilihaa ja suolattua ja tuoretta kalaa. Hän laajensi sitten liiketoimintaansa ja alkoi myydä halkoja ja riistalintuja tukuittain Pietariin. Peusan vuonna 1848 perustetun liikkeen päätoimialaksi muodostui kuitenkin Venäjältä tuodun viljan myynti Suomeen, ja lähes kaikki viljantuonti Venäjältä Suomeen tapahtui autonomian aikana Peusan liikkeen kautta.
Jonas Peusa tuli liikkeen johtoon vuonna 1889 yhdessä veljensä Juha Peusan (1860–1940) kanssa. Hän sai kauppaneuvoksen arvon 1912. Ensimmäisen maailmansodan aikaan Peusat siirtyivät Pietarista Viipuriin ja jatkoivat liikettä siellä vuonna 1919 perustetun "Veljekset Peusa ja Kumpp. Osakeyhtiön" nimellä. Peusat harjoittivat myös laivanvarustusta. Peusan yhtiö sai 1920-luvun alussa venäläisen viljan yksinmyyntioikeuden Suomessa yhdessä suomenjuutalaisen liikemiehen David (Dave) Morduchin (1869–1945) toiminimen D. Morduchin kanssa. Vuonna 1925 Peusat ja David Morduch perustivat Viljantuonti Oy:n, jolle viljan yksinmyyntioikeus siirtyi. Morduch oli yhtiön toimitusjohtajana kuolemaansa saakka. Hänen jälkeensä yhtiön johtoon tuli Morduchin poika kauppaneuvos Leon Morduch (1897–1966). Yhtiö erikoistui viljan, rehun ja lannoitteiden kaupan järjestämiseen Suomen ja Neuvostoliiton välillä, ja se toi viljaa Suomeen myös muualta maailmasta.
Etsijät (kirjasarja)

Etsijät on nuorten fantasiaromaanien sarja, jonka on kirjoittanut Erin Hunter. Sarjaan kuuluu kuusi kirjaa, ja siinä seikkailee karhuja. Erin Hunter on viiden kirjailijan yhteisnimi: Kate Cary, Cherith Baldryl, Tui Sutherland, Gillan Philip sekä Victoria Holmes. Kustantaja on HarperCollins. Sarjan eräitä hahmoja ovat Toklo, Kallik, Ujurak, Lusa, Ursa, Oka, Nisa, Nanuk ja Tobi.
Muita Erin Hunterin samankaltaisia eläinkirjasarjoja ovat kissoista kertovat "Soturikissat," koirista kertova "Selviytyjät", pandoista kertova "Pandojen valtakunta" sekä paviaanista, norsusta, leijonasta ja muista savannin eläimistä kertova "Uljasmaa".
Sarjan osat ovat ilmestyneet Suomessa seuraavasti:
Frascati (viini)

Frascati on italialainen viini. Sitä tuotetaan Frascatin kaupungin seudulla Latiumin alueella Rooman kaakkoispuolella.
Viinityypit.
Laatuluokiteltuja Frascati-viinejä on kolmea tyyppiä:
Hugo Melart

Hugo Gustaf Johannes Melart (1. maaliskuuta 1879 Joroinen – 24. syyskuuta 1953 Kotka) oli suomalainen pormestari, toimitusjohtaja ja kauppaneuvos. 
Melartin vanhemmat olivat maanviljelijä, viinanpolttimoiden ylitarkastaja Gustaf Ferdinand Melart ja Ida Lovisa Backman. Hän pääsi ylioppilaaksi Vaasan lyseosta 1897 ja suoritti Helsingin yliopistossa yleisen oikeustutkinnon 1902.
Melart oli oikeusneuvosmiehenä Kotkassa vuodesta 1904 lähtien ja oli sitten Kotkan vt. pormestarina 1912 ja vakinaisena pormestarina 1916–1919. Hän toimi sitten Savo-Karjalan Osake-Pankin Kotkan konttorin johtajana 1919–1921 ja sitten toimitusjohtajana Oy Kotkan Rauta Ab:ssä vuodesta 1921 ja Cadenius &amp; Grahn Oy:ssä vuodesta 1923. Melartista tuli Norjan varakonsuli Kotkassa 1924 ja hän sai kauppaneuvoksen arvon 1948.
Hugo Melart oli naimisissa 1902–1928 Elin Aline Linderborgin (k. 1928) kanssa ja vuodesta 1930 Anna Lovisa Bastmanin o.s. Viklund kanssa.
Lahjaharju

Lahjaharju on pienalue Jyväskylässä Lohikosken kaupunginosassa. Alueelta on noin kolme kilometriä Jyväskylän keskustaan. Lohikosken kaupunginosan palvelukeskusta sijoittuu (Paloniemen pienalueen lisäksi) osittain Lahjaharjun länsiosaan: alueella sijaitsee Lohikosken koulu, Lohikosken kirkko, kirjasto ja skeittipuisto. Lahjaharjun itäosassa sijaitsee myös kappeli, hautausmaa ja paloasema.
Lahjaharjun asuinrakennuskanta koostuu pääosin pientaloista, joista enemmistö on jälleenrakennuskaudella rakennettuja rintamamiestaloja, mutta alueella on myös rivi- ja kerrostaloja. Kerrostalot ovat enimmäkseen 1970-luvulla valmistuneita. Lahjaharju on rakennettu muita Lohikosken asuinalueita tiheämmin.
Kaikenkarvaiset ystäväni (vuoden 1978 televisiosarja)

Kaikenkarvaiset ystäväni ("All Creatures Great and Small") on brittiläinen televisiosarja, jota esitettiin Britanniassa vuosina 1978–1990 ja Suomessa tammikuusta 1979 alkaen. Se perustuu eläinlääkäri-kirjailija James Herriotin vuonna 1972 julkaistuun romaaniin "Kaikenkarvaiset ystäväni". Kertoja James Herriotia esittää Christopher Timothy. Sarjaa tehtiin seitsemänä tuotantokautena kaikkiaan 90 jaksoa.
Sarja kertoo vastavalmistuneen eläinlääkärin, James Herriotin, kokemuksista 1930-luvun Yorkshiren maaseudulla. Sarja alkaa, kun Herriot saapuu fiktiiviseen Darrowbyn kylään ja ryhtyy työskentelemään eläinlääkäri Siegfried Farnonin vastaanotolla. Muihin sarjan keskeisiin hahmoihin kuuluvat Farnonin nuorempi veli Tristan Farnon, Herriotin vaimo Helen Herriot sekä taloudenhoitaja rouva Hall.
Sarjan näyttelijät suorittivat aidosti joitakin sarjassa nähtyjä eläinlääkärin töitä.
Vastaanotto.
Kaikenkarvaiset ystäväni oli yksi BBC:n suosituimmista draamasarjoista 1970- ja 1980-luvuilla. Alkuaan sarjaa esitettiin kolme kautta, minkä jälkeen BBC oli käyttänyt kaikki James Herriotin kirjoittamat tarinat. Kirjailijan luvalla sarjan käsikirjoittajat saivat luoda uusia tarinoita televisiota varten. Sekä sarjan luoja Bill Sellars että Siegfried Farnonia näytellyt Robert Hardy ovat olleet ehdokkaina Bafta-palkinnon saajiksi. Kaikenkarvaiset ystäväni palkittiin Peabody-palkinnolla vuonna 1980.
Linkkeriohjelma

Linkkeriohjelma (usein lyhyesti linkkeri) on ohjelmointiympäristön työkaluohjelma, joka kokoaa kääntäjän tuottamat objektitiedostot ajettavaksi tietokoneohjelmaksi tai kirjastoksi.
Esimerkkejä linkkeriohjelmista on GNU-projektin ld, ja Googlen kehittämä gold, joka on liitetty GNU binutils -pakettiin ld.gold ohjelmaksi.
Linkkeriohjelma käyttää "symboleita" päättelyyn jakavatko moduulit (objektitiedostot, kirjastot, ohjelmatiedostot) muuttujia tai ohjelmakoodia. Symbolien nimeen vaikuttavat nimiavaruudet, tyyppi, nimi ja niin edelleen.
Leo Gauriloff

Leo Gauriloff (5. lokakuuta 1956 Inari – 23. elokuuta 2019 Tukholma) oli kolttasaamelainen laulaja, kitaristi ja säveltäjä. Hänet tunnettiin lähinnä akustisen teräskielisen kitaran soittajana, mutta hän soitti myös muita akustisia kielisoittimia.
Gauriloff varttui Nellimin lähellä Mustolassa. Hän menetti äitinsä kotiseutuaan järkyttäneessä murhatapauksessa, ja hänet kasvatti 10-vuotiaaksi hänen isoäitinsä, jolta hän omaksui koltansaamen kielen. Kotona Gauriloff valmisti lastulevystä ensimmäisen kitaransa, jonka äänen hän vahvisti painamalla sen saunan pataa vasten.
Perheessä oli muitakin kulttuurin harrastajia, ja musiikki vei mennessään niin Leo Gauriloffin kuin hänen vanhemman veljensä Jaakon. Sisarentyttärestä Katja Gauriloffista tuli menestyksekäs elokuvaohjaaja.
Leo Gauriloffista toivottiin ensimmäistä kolttasaamelaista opettajaa, ja Kuopion musiikkilukion käytyään hän aloitti opettajaopinnot Oulun yliopistossa. Opinnot jäivät kuitenkin kesken, ja Gauriloff päätyi Tampereelle ja sen musiikkipiireihin. Hän kuitenkin vaali saamelaisia sukujuuriaan ja lauloi suomen ohella myös koltan kielellä. Musiikin muodon hän lainasi populaarimusiikista, esimerkiksi bluesista, mutta hän työskenteli laaja-alaisesti muun muassa laulelman ja etnon parissa.
Leo Gauriloff kiersi Nils-Aslak Valkeapään ja Paroni Paakkunaisen mukana. Gauriloff soitti kitaraa ja sähkökitaraa Valkeapään levyillä "Sámi eatnan duoddariid" (1978) ja "Davás ja geassái" (1982). Gauriloff tunnettiin erityisesti esiintymisistään Mikko Perkoilan kanssa vuosina 1982–1996. Hän soitti seitsemällä tämän levyllä ja toimi myös sovittajana. Muita muusikoita, joiden levyillä hän soitti, olivat Heikki Lund ja Kiti Neuvonen. Hän soitti kitaraa Piirpauke-yhtyeessä (1984).
Gauriloff esiintyi Jukka Tervon kitaraduossa Tervo &amp; Gauriloff 1970–1980-luvuilla niin klubeissa kuin suurilla kotimaisilla festivaaleilla, kuten Provinssirockissa Seinäjoella vuonna 1980 ja Suistomaan soittopäivillä Porissa vuonna 1981. 
Gauriloff soitti toista kitaraa dokumenttielokuvassa "Kurki josta ei tullut lintua" (1981). 
Grand Slam solistinaan Leo Gauriloff julkaisi salanimellä Trio Jyrkkäkallio singlen ”Kissa ja korttipakka” (1985). 
Gauriloff sävelsi musiikin kolttasaamelaisten kohtaloista toisessa maailmansodassa kertovaan näytelmään "Skoavdnji", jonka ensiesitys oli Beaivváš-saamelaisteatterissa vuonna 1994. Gauriloff oli lasten ja nuorten näytelmiin erikoistuneen Ahaa Teatterin muusikko vuosina 1992–1993.
Vuosituhannen vaihteessa Gauriloff muutti Tukholmaan, missä toimi niin muusikkona kuin lastentarhassakin. Hän kuoli Tukholmassa syöpään 62 vuoden iässä.
Toxicodendron

Toxicodendron on sumakkikasveihin kuuluva kasvisuku. Siinä on 28 lajia, joita esiintyy Amerikassa ja Aasiassa. Ne ovat läheistä sukua nystysumakeille eli sumakeille ("Rhus"), johon nähden lajien tieteelliset nimet ovat mahdollisesti päällekkäisiä.
Jack Latvala

Jack Latvala (s. 3. marraskuuta 1951) on yhdysvaltalainen republikaanipoliitikko. Hän oli senaattori Floridan osavaltion senaatissa missä edustai Pinellasin piirikuntaa. Hän oli ehdokkaana vuoden 2018 kuvernöörivaaleihin.
Latvalan ura päättyi marraskuussa 2017 skandaaliin. Kuusi naista syytti häntä ahdistelusta.
Hyppykäsky

Hyppykäsky on ohjelmointikielissä lause, joka siirtää ohjelman suorituksen käskyn osoittamaan paikkaan.
Useissa ohjelmointikielissä on goto-lause, joka on yksi muoto hyppykäskylle. Eräissä tapauksissa käytetään codice_1 ja codice_2 funktioita käsittelemään poikkeustilannetta.
Ylemmän tason kielissä on tyypillistä käyttää toistorakenteita ja funktiokutsuja hyppykäskyjen sijaan. Etenkin goto-lauseen käytöstä Edsger Dijkstra on kirjoittanut tunnetun kirjoituksen ”Go To Statement Considered Harmful”.
Hyppykäskyjä käytetään vielä epärakenteellisessa ohjelmoinnissa kielissä, jotka eivät tue toistorakenteita kuten komentosarjakielissä.
Assemblyssä on tyypillistä toimia hyppykäskyillä esimerkiksi toistorakenteiden tai ehtolauseiden toteuttamiseen. Esimerkki toistorakenteesta Motorola 68000 -suorittimella, joka käyttää ehdollista codice_3-käskyä () lukusarjan yhteenlaskussa:
 move.l #ALKU, a0
 moveq #0, d0
 moveq #0, d1
 moveq #5, d2
loop:
 move.w (a0)+, d0
 add.l d0, d1
 dbra d2, loop
Frascati

Frascati on kaupunki Italiassa Latiumin alueella Rooman metropolikaupungissa noin kaksikymmentä kilometriä Roomasta kaakkoon. Asukkaita Frascatissa on runsaat 22 000. 
Kaupunki on tunnettu Frascati-viineistään.
Euroopan avaruusjärjestön (ESA) kaukokartoituskeskus ESRIN (European Space Research Institute) sijaitsee Frascatissa. Lisäksi kaupungissa on Italian ydin-, hiukkas- ja astrofysiikan tutkimusta koordinoiva tutkimuslaitos Istituto Nazionale di Fisica Nucleare (INFN). Myös Italian valtion teknologian, energiatutkimuksen ja ympäristötutkimuksen tutkimuslaitoksen (Agenzia nazionale per le nuove tecnologie, l'energia e lo sviluppo economico sostenibile, ENEA) yksi tutkimuskeskus sijaitsee Frascatissa.
Aprilia (kaupunki)

Aprilia on kaupunki Latinan maakunnassa Latiumin hallinnollisella alueella Keski-Italiassa. Se sijaitsee noin 40 kilometriä Roomasta etelään. Kaupungissa asukkaita runsaat 70 000. 
Talous.
Aprilia on teollisuuskaupunki. Se ollut "Aprilia DOC" -viinien tuotantoaluetta.
Historiaa.
Aprilia perustettiin vuonna 1936, jolloin seutu tuli mahdolliseksi asuttaa Pontisten soiden kuivatushankkeen myötä. Kaupunki rakennettiin lähes asumattomalle alueelle.
Kukkapohjus

Kukkapohjus on kukkaperän pää, johon kehälehdet eli verholehdet ja terälehdet ovat kiinnittyneet.
Eino Rauste

Eino Johannes Rauste, vuoteen 1929 Rossander (10. lokakuuta 1898 Nurmes – 18. toukokuuta 1988 Espoo) oli suomalainen diplomi-insinööri, virkamies ja kansanedustaja. 
Rausten vanhemmat olivat kirkkoherra Gustaf Adolf Rossander ja Linda Gustava Petrelius ja puoliso vuodesta 1928 Iris Durchman. Heidän pojastaan Kaarlo Johannes Kustaa Raustesta (s. 1932) tuli lääkäri. Rauste pääsi ylioppilaaksi 1916 ja valmistui diplomi-insinööriksi ja maanviljelysinsinööriksi 1925. Hän oli apulaismaanviljelysinsinööri Sortavalassa 1925–1928, Suomen salaojitusyhdistyksen apulaisinsinööri Helsingissä 1928–1934, maataloushallituksen toimistoinsinööri 1934–1941, Tampereen maanviljelysinsinööripiirin apulaisinsinööri 1941–1942, Karjalan maanviljelysinsinööripiirin piiri-insinööri Joensuussa 1942–1955, Helsingin maanviljelysinsinööripiirin piiri-insinööri 1955–1957 ja maataloushallituksen insinööriosaston päällikkö ja yli-insinööri 1957–1965. 
Rauste oli Kuopion läänin itäisestä vaalipiiristä 21.07.1951–28.03.1954 valittu Suomen Kansanpuolueen kansanedustaja. Kunnallispolitiikassa Rauste toimi Joensuun kaupunginvaltuuston ja -hallituksen jäsenenä.
Jaak Madison

Jaak Madison (s. 22. huhtikuuta 1991 Albu, Viro) on Viron parlamentin Riigikogun ja Viljandin kaupunginvaltuuston jäsen sekä Viron konservatiivisen kansanpuolueen (EKRE) varapuheenjohtaja. Hän toimi puolueen nuorisojärjestön Sinine Äratuksen puheenjohtajana 2014−2016. Hänestä tuli Euroopan parlamentin jäsen vuoden 2019 vaalien jälkeen. 
Madison opiskeli Albun peruskoulussa ja Noarootsi Gümnaasiumissa. Hän oli vaihto-opiskelijana Suomessa ja jatkoi opintojaan Tallinna Vanalinna Täiskasvanute Gümnaasiumissa ja tarjoilijaopintoja Tallinna Teeninduskoolissa sekä työskenteli laivoilla. Valmistuttuaan lukiosta vuonna 2011 Madison aloitti markkinoinnin opinnot Tallinna Majanduskoolissa. Madison valmistui Tarton yliopiston oikeustieteellisestä tiedekunnasta vuonna 2023 oikeustieteen kandidaatiksi. 
Madison liittyi EKREen toukokuussa 2013 ja hänet valittiin samana vuonna Albun kunnanvaltuustoon. Tammikuussa 2014 Madison valittiin yksimielisesti EKREn Järva- ja Viljandimaan piirin puheenjohtajaksi. Kuntavaaleissa 2017 Madison valittiin Viljandin kaupunginvaltuustoon.
Madison valittiin kansanedustajaksi Järva- ja Viljandimaan vaalipiiristä vuoden 2015 parlamenttivaaleissa 1 883 äänellä ja uudelleen vuoden 2019 parlamenttivaaleissa 5 612 äänellä.
Madison pitää EKREä ja Perussuomalaisia läheisinä puolueina ja on vieraillut Perussuomalaisten Nuorten yhdistyksen kokouksessa vuosina 2015 ja 2017. Hän isännöi Helsingin Perussuomalaisten Nuorten Viron-vierailun vuonna 2015.
Luettelo Ruth Rendellin teoksista

Tämä on luettelo kirjailija Ruth Rendellin teoksista.
Suomennokset.
Kaikki julkaistu tekijänimellä Ruth Rendell.
Red Wings Airlinesin lento 9268

Red Wings Airlinesin lento 9268 oli venäläisen Red Wings Airlinesin lento Pardubicesta Vnukovon lentoasemalle. Laskeutuessaan määränpäähänsä kone syöksyi kiitotieltä pois M3-moottoritien penkkaan. Koneessa olleista kahdeksasta miehistön jäsenestä viisi menehtyi, mukaan lukien kaikki kolme lentäjää.
Lento.
Kone lähestyi pohjoisesta, ja sille oli annettu lupa laskeutua kiitotielle 19.
Miehistö oli asettanut laipat -37 asteeseen ja solakat -23 asteeseen. Laskutelineet oli laskettu. Kone laskeutui vasen laskuteline edellä, sitten laskeutui nokan laskuteline. Koneen laskeuduttua miehistö aktivoi välittömästi suihkujarrun, mutta se ei toiminut. Koneen nopeus kiitotiellä kasvoi 240 km/h:n. Kone luisui kiitotiellä vasemmalle ja oikealle vuorotellen. Myös laskutelineiden pyöräjarrut oli aktivoitu.
Lentomekaanikko pyysi aktivoida suihkujarrun uudelleen, mutta se ei toiminut vieläkään. 32 sekuntia laskeutumisesta kone saavutti kiitotien päädyn. Kone ajoi yli kiitotieltä, jatkoi matkaa ja törmäsi M3-moottoritien penkkaan 190 km/h:n nopeudella hajoten kolmeen osaan. Onnettomuudesta tallentuneen videon mukaan koneesta lentäneitä osia törmäsi ainakin kahteen moottoritiellä ajaneeseen autoon.
Onnettomuuden aiheutti kyseisen konemallin vääränlainen asetus suihkujarruissa.
Gary Russell Jr

Gary Russell Jr (s. 5. kesäkuuta 1988) on yhdysvaltalainen höyhensarjan nyrkkeilijä ja hallitseva WBC-liiton maailmanmestari painoluokassaan. 
Amatöörinyrkkeilyura.
Amatöörinyrkkeilyurallaan Russell Jr otteli 173 ottelua joista voitti 163 ja hävisi kymmenen.
Ammattinyrkkeilyura.
Ensimmäisen ammattinyrkkeilyottelunsa Russell Jr otteli vuonna 2009. Ensimmäisen tappion Russell Jr kärsi vuonna 2014 kolmatta ammattinyrkkeilyotteluaan otelleelle Vasyl Lomatšenkolle. Kamppailussa oli panoksena vailla haltijaa ollut WBO-liiton höyhensarjan mestaruusvyö. Vuonna 2015 Russell Jr kohosi WBC-liiton höyhensarjan maailmanmestariksi voittamalla Jhonny Gonzalezin teknisellä tyrmäyksellä neljännessä erässä. Tämän jälkeen Russell Jr on puolustanut mestaruutta menestyksekkäästi kahdesti.
1496 Turku

1496 Turku on asteroidivyöhykkeellä sijaitseva asteroidi. Ennen nimeämistä asteroidista käytettiin tunnistetta 1938 SA1.
Kuvaus.
1496 Turku on pikkuplaneetta eli päävyöhykkeen asteroidi, jonka löysi astronomi Yrjö Väisälä 22. syyskuuta 1938 Turussa, Iso-Heikkilässä.
Asteroidi on nimetty Turun kaupungin mukaan ja kuuluu Väisälän löytämien, suomalaiskaupunkien mukaan nimettyjen asteroidien joukkoon. 
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Albedo on ja magnitudi .
Tapanulioranki

Tapanulioranki ("Pongo tapanuliensis") on yksi maailman kolmesta orankilajista. Laji elää Sumatran pohjoisosassa, Tapanulin alueella. Niitä on jäljellä vain noin 800 yksilöä.
Tapanulinoranki eroaa kahdesta muusta orankilajista kallon ja hampaiden muodon sekä ääntelyn perusteella. Batang Torun metsässä elävä orankipopulaatio on tunnettu jo 1990-luvun loppupuolelta, mutta se määritettiin omaksi lajikseen vasta 2017.
Lännenmaltsa

Lännenmaltsa ("Atriplex glabriuscula") on revonhäntäkasvien (Amaranthaceae) heimoon, maltsojen ("Atriplex") sukuun kuuluva kasvilaji. Lännenmaltsa muistuttaa muista maltsalajeista eniten isomaltsaa ("Atriplex prostrata"), mutta lajit ovat selvimmin erotettavissa hedelmystöjen perusteella.
Lännenmaltsa on yksivuotinen, ruohovartinen, möyheä sekä kasvutavaltaan maanmyötäinen tai koheneva maltsalaji. Lännenmaltsa on usein myös jauhoinen, etenkin nuorena, mutta on siitä huolimatta vihreänvärinen eikä harmahtava. Lännenmaltsan lehdet ovat muodoltaan kolmiomaisia tai vinoneliömäisiä sekä kiilatyvisiä. Lännenmaltsan kukat sijaitsevat varren haarojen kärjissä tähkämäisissä tertuissa ja ovat pieniä sekä vaatimattomannäköisiä. Lännenmaltsa kukkii elo–syyskuussa. Hedelmänsuojukset ovat vinoneliömäisiä, kulmista hieman hammaslaitaisia ja niissä on ainakin yksi selkeä suoni. Puolittain yhteenkasvaneet hedelmänsuojukset, jotka turpoavat kasvin tuleentuessa, ovat lännenmaltsalle lajityypillinen piirre.
Lännenmaltsa kasvaa hiekkaisilla tai kivisillä merenrannoilla. Suomessa lännenmaltsaa tavataan vain sieltä täältä Suomenlahden rannikolta sekä Turun ja Ahvenanmaan saaristojen eteläosista. Lännenmaltsa on luokiteltu Suomessa silmälläpidettäväksi (NT) lajiksi.
Runic Games

Runic Games on yhdysvaltalainen videopelien kehittäjä, joka on perustettu vuonna 2008.
Perfect World on ilmoittanut studion sulkemisesta vuonna 2017.
Yritys oli yksi viidestä parhaimmista videopelin kehittäjästä Gamasutra-sivuston listauksessa vuonna 2009.
GNU C Library

GNU C-kirjasto (glibc) on GNU-projektin toteutus C-kielen standardikirjastolle ("libc"). Kirjasto toteuttaa C-kielen alustariippuvat osat ja pyrkii seuraamaan olennaisia standardeja kuten ISO C, POSIX ja IEEE 754 sekä toteuttaa muun muassa BSD:n alustakohtaiset rajapinnat.
Nimi on johdettu alkuperäisestä Unixin libc-kirjastosta. "libc" on yleisesti käytetty lyhenne "C-kielen standardikirjastolle", joka sisältää funktioita kaikille C-kielisille (ja toisinaan muunkielisille) ohjelmille.
Linux-ympäristössä kirjasto toteuttaa kutsut Linux-ytimen järjestelmäkutsuihin. Useissa tapauksissa kirjasto toteuttaa asioita, jotka ohjelman tekijä voisi tehdä itse. Tietyille toiminnoille kuten ohjelmien käynnistämiseen, muistin varaamiseen ja tiedostojen käsittelyyn kirjasto kutsuu ytimen toimintoja.
glibc on lisensoitu sallivammalla GNU Lesser General Public License (LGPL) lisenssillä, joka sallii käytön dynaamisena kirjastona. Kirjaston linkitys staattisena kirjastona osaksi ei-vapaata ohjelmatiedostoa ei ole lisenssin mukaista.
Historia.
Kirjaston kehityksen aloitti Roland McGrath työskennellessään henkilöstön jäsenenä Free Software Foundationille vuonna 1987. Hän ilmoitti lopettamisesta ylläpitäjänä 30 vuoden jälkeen vuonna 2017.
Vuonna 1988 kerrottiin, että kirjastossa oli lähes täysi tuki ANSI C -standardin funktioille. Vuonna 1992 kerrottiin, että kirjastossa on kaikki ANSI C-1989 ja POSIX.1-1990 -standardien funktiot ja työ oli aloitettu POSIX.2-funktioiden lisäämiseen.
Linuxille on ollut oma libc-kirjasto, josta on siirrytty glibc:n käyttöön vuodesta 1997 alkaen. Linuxin libc 4 ja 5 perustuivat glibc:lle, joka ei ollut aktiivisessa kehityksessä tuolloin: glibc 2.0:ssa oli selkeitä parannuksia, jonka jälkeen useat Linux-jakelut siirtyivät glibc:n käyttöön.
Versio 2.40 sisältää tuen eräille C23-standardin ominaisuuksille. Samassa versiossa on muutettu eräissä tapauksissa käytetyt tietorakenteet käyttämään etumerkitöntä tyyppiä, joka riittää aikaleimoille vuoteen 2106 saakka.
Versiossa 2.41 on mukana CORE-MATH -projektin toteuttamia matemaattisia funktioita, sekä toteutuksia uusille ISO C23 -standardin mukaisille funktioille. CORE-MATH -projekti kehittää oikealla pyöristyksellä matemaattisia funktioita, jotka voidaan liittää toisiin kirjastoihin. Eri kirjastoissa olevat toteutukset vaihtelevat suorituskyvyltään ja tarkkuudeltaan.
Vaihtoehtoiset kirjastot.
Useita vaihtoehtoisia kirjastoja on myös kehitetty pääasiassa sulautettuihin järjestelmiin.
GNU libc on sisältää useita ominaisuuksia, mikä johtaa erityisesti suureen tallennustilan tarpeeseen.
Eräässä vertailussa pienin GNU libc:hen staattisesti linkitetty käännetty C-kielinen ohjelma (kokonaisuudessaan: codice_1) on kooltaan 662 kilotavua.
Sulautettuihin tarkoitetuilla uClibc:lla ohjelma on 5 kilotavua, musl:lla 1,8 kilotavua ja dietlibc:lla 0,2 kilotavua.
Vaihtoehtoisia c-kirjastoja:
Android käyttää Googlen kehittämää Bionic-C-kirjastoa.
Brownsville Station (yhtye)

Brownsville Station on yhdysvaltalainen yhtye, joka oli suosionsa huipulla 1970-luvulla. Sen alkuperäisiä jäseniä olivat kitaristi-vokalisti Cub Koda, kitaristi-vokalisti Mike Lutz, rumpali T. J. Cronley ja basisti-vokalisti Tony Driggins. Yhtyeen suurin hitti oli Top Ten -listalla kolmossijan saanut ”Smokin' in the Boys Room” vuonna 1973.
Yhtye 1970-luvulla.
Brownsville Station perustettiin Ann Arborissa Michiganissa vuonna 1969. Yhtyeen ensimmäisillä levyillä oli cover-versioita muiden, heitä inspiroineiden bändien kappaleista. Ensimmäinen levy "No BS" julkaistiin 1970. Yhtye julkaisi vuonna 1973 kolmannen levynsä "Yeah!". Mike Lutzin ja Cub Kodan säveltämä kappale ”Smokin' in the Boy's Room” oli levyn suurin, ja yhtyeen parhaiten menestynyt hitti. Billboard Hot 100 -listalla se saavutti kolmannen sijan 1973. Kyseiselle listalle ylsi yhtyeeltä seitsemän kappaletta, näistä kolme bändin omaa käsialaa. Eräs tunnettu cover-versio "Yeah!"-levyltä on Hoyt Axtonin säveltämä ”Lightning Bar Blues”, josta Hanoi Rocks levytti 80-luvulla oman versionsa. "Yeah!"-levyltä taas Brownsville Stationin oma sävellys ”Smokin' in the Boy's Room” päätyi myöhemmin Mötley Crüen levylle "Theatre of Pain".
Ennen suurinta hittiä yhtyeen miehistössä ehti tapahtua muutoksia. Rumpali T. J. Cronley jätti bändin 1971 ja hänen tilalleen tuli Henry ”H Bomb” Weck. Myös alkuperäinen basisti Tony Driggins lähti yhtyeestä. Vuonna 1979 Brownsville Station hajosi. Yhtye ehti julkaista seitsemän levyä sitä ennen.
Hajoamisen jälkeen.
Yhtyeen hajoamisen jälkeen Cub Koda julkaisi joitakin soololevyjä ja keikkaili bändinsä The Pointsin kanssa, sekä myös Hound Dog Taylorin taustabändin The Houserockersin kanssa. Tämän lisäksi Koda toimi musiikkijournalistina. Hän kuoli 51-vuotiaana vuonna 2000. Mike Lutz ryhtyi tuottajaksi, ja tuotti muun muassa Ted Nugentia ja keikkaili Nugentin kanssa 1990-luvulla. Lisäksi hän opettaa sekä kitaran että basson soittoa. Weck työskenteli studiossa ja tuottajana.
Brownsville Station 2012–.
Henry Weck tallensi satoja tunteja yhtyeen alkuaikojen demoja, harjoituksia ja live-esityksiä. Vuonna 2012 Weck ja Lutz alkoivat käydä Lutzin Tazmania Studiolla lävitse näitä nauhoituksia, ja niistä lopulta muodostui uusi albumi. Lutz ja Weck värväsivät uuteen Brownsville Stationiin jäseniksi Billy Craigin, Arlen Viecellin sekä Brad Johnsonin, ja alkoivat keikkailla jälleen 2013.
Draconius GO

Draconius GO on lisätyn todellisuuden mobiilipeli, jonka on kehittänyt ukrainalainen peliyhtiö Elyland LLC. Peli julkaistiin 8. lokakuuta 2017 ladattavaksi Australiassa ja Ukrainassa. Fantasia-aiheisessa pelissä pelaajan tehtävänä on kerätä olentoja, aarteita ja saavuttaa uusia taitoja. Peliä on ladattu 6.11.2017 mennessä 439 000 kertaa.
Draconius GO on saanut laajaa huomiota, sillä Pokemon Go:ta kehittävä Niantic on syyttänyt Elylandia tekijänoikeusrikkomuksista. Elylandin mukaan he eivät ole käyttäneet Draconius GO:ssa Nianticin kehittämää koodia tai grafiikkaa, vaan ovat laatineet kaiken itse, minkä vuoksi tekijänoikeusloukkausväitteet ovat Elylandin mukaan perusteettomia.
Pelin kehittäjien mukaan Draconius GO luotiin, koska he eivät olleet tyytyväisiä Nianticin tapaan uudistaa Pokemon Go:ta.
Pelin sisältö.
Draconius GO:n pelaaminen ja pelissä liikkuminen perustuu GPS:n määrittämään paikkatietoon. Pelin kartta-aineisto pohjautuu OpenStreetMap-palvelun karttoihin. Pelaajan liikkuessa myös pelaajan hahmo liikkuu kartalla.
Natalie Alyn Lind

Natalie Alyn Lind (s. 21. kesäkuuta 1999) on yhdysvaltalainen näyttelijä. Hän on näytellyt muun muassa televisiosarjoissa "Goldbergit", "Gotham" ja "The Gifted".
Natalie on tuottaja John Lindin ja Barbara Alyn Woodsin vanhin tytär. Myös hänen nuoremmat sisarensa Alyvia ja Emily ovat näyttelijöitä.
Ura.
Lind teki ensimmäisen televisioroolin vuonna 2006 nuortensarjassa "Tunteet pelissä". Ensimmäisen suuren roolin hän sai "Goldbergit"-sarjasta esittämällä Dana Caldwellia. Hänet valittiin esittämään Silver St. Cloudia "Gotham"-sarjan toisesta tuotantokaudesta lähtien. Vuonna 2017 hänet valittiin esittämään Lauren Struckeria Foxin televisiosarjaan "The Gifted", joka perustuu Marvel Comicsin Ryhmä-X-sarjakuvien ilmiöihin.